เล็งอยากจะทานร้าน Kyochon มานานละ หลังจากเข้าๆออกๆ Bon Chon มาตลอด สุดท้ายก็ลากเพื่อนมาลองด้วยกันจนได้ที่สาขา Digital Gateway สยามฯนี่เอง (ไปทานมาตั้งแต่ 2 เดือนก่อน เพิ่งจะได้เอามารีวิว แห่ะๆๆ)

เมนูที่ร้านนี้ก็เน้นไก่จริงๆ ไม่ค่อยมีเมนูอื่นๆให้เลือกเยอะเท่าไหร่ แต่ยังไงเราก็กะเน้นไก่หลายๆแบบอยู่แล้ว มองเมนูสักพักสรุปจัดมาลองทุกแบบเลยละกัน ตามนี้

1. Combo Set (495) โดย set นี้จะจัดมาเป็นชุดให้เลือกได้ตามรูป ส่วนพวกเราเลือกมาตามนี้

-  ปีก 12 ชิ้น เลือกเป็น Original กับ Red อย่างละครึ่ง --> เอาจริงๆจำรสชาติไม่ค่อยได้ละ สำหรับเราก็ชอบทั้งคู่ กินเรียบ
- Salad สามารถเลือกน้ำสลัดเป็น Kiwi หรือ Strawberry ก็ได้ แปลกดีแฮะ เราเลยเลือก Kiwi มาลอง สรุปชอบน้ำสลัดทั่วไปสไตล์สลัดงาญี่ปุ่น หรือ Caesar มากกว่านะ 
- Side Dish ต่อไปเค้าให้เลือกระหว่าง Potato Wedge กับ Sal Sal เราเลยเลือก Potato Wedge เพราะกะจะสั่ง Sal Sal แยกอีกจานอยู่ละ ... เราว่า Wedge ที่นี่อร่อยเลยนะ กินเพลินมาก
- ใน Set จะมีข้าวให้ 2 ถ้วยเป็นข้าวเหนียวหรือข้าวสวยก็ได้ เราก็เลือกมาอย่างละ 1 
- น้ำใน Set จะมี Coke / Spite ให้ เราก็เอามาอย่างละ 1 เหมือนกัน 

2. Sal Sal Strip (5 ชิ้น 145) - จานนี้สั่งแยกมาเลย เพราะอ่านหลายรีวิวแล้วบอกว่าอร่อย ก็ต้องบอกว่าอร่อยจริงนะ เนื้อไก่เป็นเนื้อล้วนๆทอดมาพร้อมกับข้าวพอง กรอบนอกนุ่มใน กินเพลินๆ ไม่มีกระดูก โปรตีนเต็มๆ แต่ขนาดของไก่ที่มาใหญ่กว่าที่คิด ตอนแรกดูในรูปนึกว่าจะชิ้นเล็กกว่านี้ สรุปชอบเลย

3. Middle Wing Honey 120 - มากับเพื่อนแค่สองคน ตอนแรกก็คิดว่าสั่งอีกอย่างน่าจะเยอะไปละ แต่ด้วยความอยากลองอ่ะ เลยขอสั่งรส Honey มาลองด้วย จะได้ครบทุกแบบ 555++ ไก่รส Honey ก็ออกหวานๆหน่อย ทานง่าย อร่อยเหมือนกัน

4. น้ำเปล่า 20 - สั่งน้ำเปล่ามาเพิ่มอีกขวด 

ร้านนี้มี Vat แต่ไม่มี Service Charge ทานหมดนี่รวมแล้ว 780 บาท กินกับเพื่อน 2 คนอิ่มมาก เพื่อนแทบกลิ้งออกจากร้านเพราะนางจกข้าวเหนียวเรียบ 555++ 

สรุปเราอาจจะเป็นติ่งไก่เกาหลีอยู่ละ ทานได้ทุุกรส รู้สึกว่ามันอร่อยต่างกัน แต่เราจะไม่ชอบร้านที่ทำซอสแบบเยิ้มๆนะ ชอบแบบทอดกรอบซอสติดหนังไก่แห้งๆสไตล์ Bon Chon / Kyochon แบบนี้แหล่ะ  กินแล้วเพลิน ฟินมากครัช! 

สำหรับร้านนี้มีเมนูให้เลือกทานน้อยกว่า Bon Chon เค้าเน้นขายไก่จริงๆแหล่ะ เราเลยยังชอบ Bon Chon มากกว่านิดตรงความหลากหลาย แถมยังสามารถเลือกไก่แบบไม่มีกระดูกได้ด้วย อีกอย่างคือที่นี่ไม่มี Coke Zero/Light ให้สั่งด้วยอ่ะ >_<